
[bookmark: _Toc509476392][bookmark: _Toc227939306][bookmark: _Toc234928914][bookmark: _Toc235013132]1. GRANTA PROJEKTU KONKURSA APRAKSTS
[bookmark: _Toc227939307][bookmark: _Toc234928915][bookmark: _Toc235013133]Pamatojums
Centrālā finanšu un līgumu aģentūra (turpmāk – Aģentūra) izsludina konkursu, pamatojoties uz Ministru kabineta 2026. gada 27. marta rīkojumu Nr. 179 “Par apropriācijas pārdali no budžeta resora “74. Gadskārtējā valsts budžeta izpildes procesā pārdalāmais finansējums” programmas 18.00.00 “Finansējums valsts drošības stiprināšanas pasākumiem” (turpmāk – MK rīkojums).

Granta projektu konkursa nolikums (turpmāk – nolikums) nosaka terminēta granta projektu konkursa “Patvertnes izbūve bērnudārzam “Lisova Kazka” Kobižčā, Černihivas apgabalā, Ukrainā” (turpmāk – Granta konkurss) organizēšanas un īstenošanas kārtību.

Grants ir maksājums attīstības sadarbības projekta īstenotājam projekta īstenošanai, kuru tas iesniedzis Granta konkursā un kura finansēšanu ir apstiprinājusi Aģentūra.
[bookmark: _Toc227939308][bookmark: _Toc234928916][bookmark: _Toc235013134]Granta konkursa mērķis
1.1.1. Granta konkursa mērķis ir atbalstīt Ukrainas sociālās infrastruktūras objektu izbūvi Černihivas apgabalā.
1.1.2. Granta konkursa ietvaros paredzēts atbalstīt šāda sociālās infrastruktūras objekta izbūvi:

	Nr. p.k.
	Objekta nosaukums
	Objekta adrese
	Tehniskie projekti

	1.
	Daudzfunkcionāla patvertne Kobižčas ciema bērnudārzam “Lisova Kazka”
	Kobižča, Černihivas apgabals, Ukraina
	Tehniskā dokumentācija pieejama Aģentūras tīmekļvietnē pie Granta konkursa dokumentācijas.


[bookmark: _Toc227939309][bookmark: _Toc234928917][bookmark: _Toc235013135]Pieejamais finansējums
Granta konkursa ietvaros kopējais pieejamais Latvijas valsts budžeta finansējums 2026. gadā ir 1 039 660,00  EUR (viens miljons trīsdesmit deviņi tūkstoši seši simti sešdesmit euro un 00 centi) no Finanšu ministrijas budžeta apakšprogrammas 38.01.00 “Eiropas Savienības pirmsstrukturālo, strukturālo un citu finanšu instrumentu koordinācija”.



2. [bookmark: _Toc227939310][bookmark: _Toc234928918][bookmark: _Toc235013136][bookmark: _Toc196836160]GRANTA KONKURSA NOTEIKUMI
[bookmark: _Toc227939311][bookmark: _Toc234928919][bookmark: _Toc235013137]Projekta iesniedzēji
Grantu var saņemt tiešās un pastarpinātās valsts pārvaldes iestādes, atvasinātas publiskas personas, citas valsts iestādes, kā arī biedrības, nodibinājumi, komersanti, arodbiedrības un citi subjekti. Grantu nevar saņemt politiskās partijas un to apvienības. Grantu konkursam saņēmējvalstī var pieteikties un grantu saņemt arī fiziskās personas, kuras ir attiecīgās saņēmējvalsts pilsoņi vai kurām ir pastāvīgās uzturēšanās atļauja saņēmējvalstī. 
[bookmark: _Toc196836161][bookmark: _Toc227939312][bookmark: _Toc234928920][bookmark: _Toc235013138]Līdzfinansētāji
Lai veicinātu iesniedzēju atbildību par projekta rezultātiem, projekta iesniedzēji tiek aicināti sniegt savu līdzfinansējumu vai piesaistīt trešo personu līdzfinansējumu projekta īstenošanai. Līdzfinansētājs var būt tiešās un pastarpinātās valsts pārvaldes iestādes, atvasinātas publiskas personas, citas valsts iestādes, kā arī biedrības, nodibinājumi, komersanti, arodbiedrības un citi subjekti. Līdzfinansētājs nevar būt politiskās partijas un to apvienības. Līdzfinansētājs var būt arī fiziskās personas, kuras ir attiecīgās saņēmējvalsts pilsoņi vai kurām ir pastāvīgās uzturēšanās atļauja saņēmējvalstī.
[bookmark: _Toc196836162][bookmark: _Toc227939313][bookmark: _Toc234928921][bookmark: _Toc235013139]Projekta īstenošanas periods
2.1.1. Projekta īstenošanas sākums: no līguma spēkā stāšanās dienas, kas noslēgts starp projekta iesniedzēju un Aģentūru.
2.1.2. Projekta īstenošanas beigu datums un līguma izpildes termiņš: 2026. gada 31. decembris.
2.1.3. Projekta izmaksu attiecināmības periods ir no līguma spēkā stāšanās dienas līdz 2026. gada 31. decembrim.
2.1.4. Projekta iesniedzējs var paredzēt vēlāku projekta īstenošanas sākuma termiņu un ātrāku projekta īstenošanas beigu termiņu, taču nedrīkst paredzēt vēlāku projekta īstenošanas beigu termiņu kā 2026. gada 31. decembris.
2.1.5. Projekta iesniedzēja norādītais projekta īstenošanas sākuma un beigu datums nosaka projekta izmaksu attiecināmības periodu.
2.1.6. Aģentūra var lemt par projekta termiņa pagarinājumu, ja rodas tādi apstākļi, kuru dēļ nav iespējams īstenot projektu līgumā noteiktajā termiņā. 
[bookmark: _Toc196836163][bookmark: _Toc227939314][bookmark: _Toc234928922][bookmark: _Toc235013140]Granta apmērs
2.1.7. [bookmark: _Toc196836164]Kopējais granta apmērs ir 1 039 660,00 EUR (viens miljons trīsdesmit deviņi tūkstoši seši simti sešdesmit  euro un 00 centi).
2.1.8. Maksimālais granta apmērs daudzfukcionālai patvertnei bērnudārzam “Lisova Kazka” – 1 039 660,00 EUR (viens miljons trīsdesmit deviņi tūkstoši seši simti sešdesmit euro un 00 centi).
2.1.9. Projekta iesniedzējs ir tiesīgs iesniegt projekta iesniegumu par lielāku summu nekā maksimālais granta apmērs šādā gadījumā:
2.1.9.1. projekta iesniedzējs apņemas segt no saviem finanšu līdzekļiem summas daļu, kas pārsniedz Aģentūras maksimālo granta apmēru;
2.1.9.2. projekta iesniedzējs piesaista projektā citus līdzfinansētājus, kas apņemas segt no saviem finanšu līdzekļiem summas daļu, kas pārsniedz Aģentūras maksimālo granta apmēru.
2.1.10. Ja Granta konkursa projekta iesniegumā ir paredzēts līdzfinansējums, projekta iesniedzējs projekta iesniegumā norāda informāciju par līdzfinansētāju, precīzu līdzfinansējuma summu un avotu, granta apmēru, ko piešķir Aģentūra, un projekta iesniegumam pievieno 4. pielikumu. Līdzfinansējums var būt tikai bezskaidras naudas formā.
[bookmark: _Toc196836165][bookmark: _Toc227939315][bookmark: _Toc234928923][bookmark: _Toc235013141][bookmark: _Hlk70588169]Projekta īstenošanas vieta
Projekta īstenošanas vieta ir Kobižča, Černihivas apgabals, Ukraina. 
[bookmark: _Toc196836166][bookmark: _Toc227939316][bookmark: _Toc234928924][bookmark: _Toc235013142]Izmaksu atbilstība
2.1.11. Attiecināmās izmaksas noteiktas nolikuma 1. pielikumā “Attiecināmo izmaksu klasifikācija”.
2.1.12. Projekta iesniedzējs, sagatavojot projekta iesniegumu, projekta budžeta tāmē iekļauj visas projekta īstenošanai nepieciešamās izmaksas, bet no Granta konkursa ietvaros pieejamiem Latvijas valsts budžeta līdzekļiem paredz segt tikai tās izmaksas, kas minētas attiecināmo izmaksu klasifikācijā (nolikuma 1. pielikumā). 
2.1.13. Projekta budžeta tāmē paredzētās izmaksas, kas nav minētas attiecināmo izmaksu klasifikācijā, drīkst segt  tikai  no projektam piesaistītā līdzfinansējuma bezskaidras naudas formā.
2.1.14. Projektā nav attiecināmas izmaksas apakšgrantu piešķiršanai un militārā atbalsta sniegšanai, tai skaitā militārā ekipējuma vai pakalpojumu finansēšanai, piegādāšanai, kā arī jebkāda veida atbalstam Ukrainas militārpersonām.
[bookmark: _Toc196836167][bookmark: _Toc227939317][bookmark: _Toc234928925][bookmark: _Toc235013143]Fizisko personu datu aizsardzība
2.1.15. Atbilstoši Eiropas Parlamenta un Padomes 2016. gada 27. aprīļa regulas (ES) 2016/679 par fizisku personu aizsardzību attiecībā uz personas datu apstrādi un šādu datu brīvu apriti un ar ko atceļ direktīvu 95/46/EK (Vispārīgā datu aizsardzības regula) (turpmāk – Datu regula) Aģentūra kā pārzinis Granta konkursa organizēšanai veic projekta iesniedzēja un tā dokumentācijā norādīto personu personas datu apstrādi (vārds, uzvārds, personas kods, kvalifikācija, personas dzīves apraksts (Curriculum vitae), kontaktinformācija un cita informācija, ko projekta iesniedzējs ir norādījis savā projekta iesniegumā, kā arī informācija, kas iegūta no publiskām datu bāzēm, piemēram, pārbaudot, vai projekta iesniedzējs vai tā pārstāvošās personas nav iekļautas Sankciju sarakstos), rīkojoties atbilstīgi Datu regulas 6. panta 1. punkta e) apakšpunktā noteiktajam, tas ir, apstrāde ir vajadzīga, lai izpildītu uzdevumu, ko veic sabiedrības interesēs, vai īstenojot pārzinim likumīgi piešķirtās oficiālās pilnvaras. Aģentūra kā pārzinis informē, ka tā saglabās visu Grantu konkursa ietvaros saņemto informāciju, tajā skaitā no publiskajām datu bāzēm iegūto, 6 (sešus) mēnešus pēc Granta konkursa beigām. Ja Aģentūra kā pārzinis saņem sūdzību vai pretenziju par pieņemto lēmumu, ievērojot Administratīvā procesa likuma nosacījumus, visa Granta konkursa ietvaros apstrādātā informācija (tajā skaitā, projekta iesniegumi un tiem pievienotie dokumenti) tiks saglabāta līdz galējam noregulējumam, pamatojoties uz Datu regulas 6. panta 1. punkta f) apakšpunktu.
2.1.16. Projekta iesnieguma apstiprināšanas gadījumā Granta konkursa projekta dokumentācija pilnībā vai daļēji tiek pievienota līgumam, attiecinot uz to glabāšanas termiņu, kas nepieciešams, lai nodrošinātu saimnieciskā darījuma norises izsekojamību, bet ne īsāku par pieciem gadiem, kā arī Aģentūras kā pārziņa revīzijas tiesības uzraudzīt projekta realizāciju un atbilstību noslēgtā līguma noteikumiem.
2.1.17. Projekta iesniedzējs ir atbildīgs par projekta iesniegumā norādītajiem trešo personu datiem un apliecina, ka ir nodrošinājis tiesisku šo personu datu apstrādi, tostarp ir informējis personu par personas datu apstrādes apstākļiem, kas minēti šajā nodaļā. Projekta iesniedzējs ir informēts, ka pretenziju saņemšanas gadījumā par personas datu apstrādi no personām, kuras tas ir norādījis savā iesniegumā, Aģentūrai ir regresa prasījuma tiesības piedzīt visus nodarītos kaitējumus un zaudējumus no projekta iesniedzēja.
2.1.18. [bookmark: _Toc509476393]Personas datu pārzinis Granta konkursa ietvaros ir Aģentūra, reģ. Nr.: 90000812928, Smilšu iela 1, Rīga, LV-1919, tālrunis: +371 22099777, e-pasts: pasts@cfla.gov.lv. Aģentūras kontaktinformācija ar personas datu apstrādi saistītajos jautājumos ir privacy@cfla.gov.lv.


3. [bookmark: _Toc227939318][bookmark: _Toc234928926][bookmark: _Toc235013144]PROJEKTA IESNIEGUMA SAGATAVOŠANA UN IESNIEGŠANA
[bookmark: _Toc227939319][bookmark: _Toc234928927][bookmark: _Toc235013145][bookmark: _Toc227937628][bookmark: _Toc227938077][bookmark: _Toc196836169] Projekta iesnieguma sagatavošana
3.1.1. [bookmark: _Toc227939320]Piesakoties dalībai Granta konkursā, projekta iesniedzējs aizpilda projekta iesnieguma veidlapu (nolikuma 2. pielikums) un iesniedz Aģentūrai nolikuma 3.2. apakšpunkta noteiktajā kārtībā. Projekta iesniedzējs Granta konkursam var iesniegt vienu projekta iesniegumu.
3.1.2. [bookmark: _Toc227939321]Projekta iesniegumam pievieno šādus dokumentus:
3.1.2.1. projekta budžeta tāmi (nolikuma 3. pielikums) “Projekta budžeta tāmes paraugs”;
3.1.2.2. projekta iesniedzēja apliecinājumu (nolikuma 5. pielikums) “Projekta iesniedzēja apliecinājuma paraugs”;
3.1.2.3. visu projekta īstenošanā iesaistīto personu elektroniski parakstītus dzīves aprakstus (Curriculum vitae) un attiecīgos sertifikātus, ja tādi ir;
3.1.2.4. ja plānots piesaistīt līdzfinansējumu – apliecinājumu par līdzfinansējuma piešķiršanu.
3.1.3. [bookmark: _Toc227939322]Projekta iesniegumu un tā pielikumus sagatavo elektroniska dokumenta formā latviešu valodā, izņemot 3.1.6.apakšpunktā minētajos gadījumos. 
3.1.4. Projekta iesniegumu un tā pielikumus var parakstīt vienā elektroniskā dokumentā vai parakstīt katru dokumentu atsevišķi.
3.1.5. Projekta iesniegumu un tam pievienotos dokumentus paraksta iesniedzēja pārstāvis ar pārstāvības tiesībām vai tā pilnvarota persona ar drošu elektronisko parakstu un laika zīmogu. Ja iesniegumu paraksta pilnvarotā persona, jāpievieno personas pilnvara.
3.1.6. Iesniedzot ārvalstu līdzfinansētāju apliecinājuma vēstules, projekta īstenošanā iesaistīto personu dzīves aprakstus (Curriculum vitae) vai projektā piesaistītā ārvalstu līdzfinansētāja apstiprinājuma vēstuli angļu valodā, to tulkojums latviešu valodā nav nepieciešams. Ja tiek iesniegti dokumenti citā svešvalodā, tiem pievieno tulkojumus latviešu valodā, ko apliecinājusi projekta iesniedzēja paraksta tiesīgā vai pilnvarotā persona.
3.1.7. [bookmark: _Toc227939326]Ja iesniegta dokumenta kopija, kas nav apliecināta atbilstoši normatīvo aktu prasībām, Aģentūra ir tiesīga pieprasīt, lai Aģentūras noteiktajā termiņā projekta iesniedzējs uzrāda korekti apliecinātu kopiju vai dokumenta oriģinālu.
3.1.8. [bookmark: _Toc227939327]Projekta iesniedzējs ir atbildīgs par projekta iesniegumā un tā pielikumos sniegto informāciju, veiktajiem aprēķiniem, risku novērtējumu un projekta īstenošanu.
3.1.9. [bookmark: _Toc227939328]Projekta budžeta tāmē izmaksas tiek norādītas euro valūtā. Budžeta tāmē iekļauj visas projekta īstenošanai nepieciešamās izmaksas, kas ir pamatotas un projekta specifikai atbilstošas. Projekta budžetu sagatavo atbilstoši nolikuma 3. pielikumā ietvertajam projekta budžeta tāmes paraugam.
3.1.10. [bookmark: _Toc227939329]Projekta budžetā projekta iesniedzējs norāda izmaksas, kas aprēķinātas, ņemot vērā:
3.1.10.1. maksimālo granta apmēru, ko var piešķirt projekta īstenošanai;
3.1.10.2. attiecināmās izmaksas (projekta īstenošanas izmaksas un administratīvās izmaksas) saskaņā ar nolikuma 1. pielikumā noteikto attiecināmo izmaksu klasifikāciju;
3.1.10.3. visus uz projekta iesniedzēju attiecināmos nodokļus un sociālās apdrošināšanas iemaksas;
3.1.10.4. vidējo tirgus cenu par līdzvērtīgu preci, darbu vai pakalpojumu Ukrainā;
3.1.10.5. Ministru kabineta 2010. gada 27. jūlija noteikumus Nr. 672 “Noteikumi par attīstības sadarbības projekta īstenošanā iesaistītās personas maksimālo atlīdzību, dienas naudu un viesnīcas (naktsmītnes) izdevumu apmēru”, kas nosaka projektā iesaistītā personāla maksimālo atlīdzību, dienas naudas un naktsmītņu izdevumu apmēru.
3.1.11. [bookmark: _Toc227939330]Ja projektā ir paredzēts projekta iesniedzēja līdzfinansējums, to norāda projekta iesniegumā, iekļauj projekta budžeta tāmē un iesniedz apliecinājumu par līdzfinansējuma piesaisti (nolikuma 4. pielikums). Ja projektā ir paredzēts piesaistīt citus līdzfinansētājus, to norāda projekta iesniegumā un apliecinājumā par līdzfinansējuma piešķiršanu un iekļauj projekta budžeta tāmē.
[bookmark: _Toc196836170][bookmark: _Toc227939335][bookmark: _Toc234928928][bookmark: _Toc235013146]Projekta iesnieguma iesniegšana
3.1.12. [bookmark: _Toc227939336]Projekta iesnieguma iesniegšanas termiņš ir līdz 2026. gada 16. augusta plkst. 23:59.
3.1.13. [bookmark: _Toc227939337]Elektroniska dokumenta formā sagatavotais projekta iesniegums (parakstīts ar drošu elektronisko parakstu un apliecināts ar laika zīmogu) jānosūta Aģentūras Attīstības sadarbības departamentam līdz 2026. gada 16. augusta plkst. 23:59 uz e-pasta adresi: sadarbiba@cfla.gov.lv, e-pasta temata ailē norādot “Granta konkurss”.
3.1.14. [bookmark: _Toc227939338]Pēc iesniegšanas termiņa beigām saņemtais projekta iesniegums netiks vērtēts.
3.1.15. [bookmark: _Toc227939339]Projekta iesniegumu atvēršana un pārbaude tiks veikta tikai pēc iesniegšanas termiņa beigām.
3.1.16. Līdz iesniegšanas termiņa beigām projekta iesniedzējs var labot projekta iesniegumu, elektroniski nosūtot Aģentūrai informāciju par veiktajiem grozījumiem. Pēc iesniegšanas termiņa beigām iesniegtie dokumenti netiks ņemti vērā.
[bookmark: _Toc196836171][bookmark: _Toc227939340][bookmark: _Toc234928929][bookmark: _Toc235013147]Projektu iesnieguma atsaukšana
Līdz līguma noslēgšanai projekta iesniedzējs var atsaukt projekta iesniegumu, elektroniski informējot Aģentūru. Projekta iesnieguma atsaukumam ir bezierunu raksturs, un tas izslēdz projekta iesniedzēju no tālākas dalības granta konkursā.
[bookmark: _Toc196836172][bookmark: _Toc227939341][bookmark: _Toc234928930][bookmark: _Toc235013148]Papildu informācija projekta iesnieguma sagatavošanai
3.1.17. [bookmark: _Toc227939342][bookmark: _Toc227939343]Lai saņemtu papildu informāciju par Granta konkursu, ieinteresētā persona var iesniegt Aģentūrai jautājumus par Granta konkursu un iesniedzamajiem dokumentiem.
3.1.18. [bookmark: _Toc227939344]Jautājumus par Granta konkursu jānosūta uz e-pasta adresi: sadarbiba@cfla.gov.lv. 
3.1.19. [bookmark: _Toc227939345]Saziņa notiek tikai elektroniski un Aģentūra atbildes sniedz e-pastā. 
3.1.20. Jautājumus jāiesniedz ne vēlāk kā līdz 2026. gada 11. augusta plkst. 23:59
3.1.21. [bookmark: _Toc227939346]Atbildes tiek publicētas Aģentūras tīmekļvietnē, nenorādot jautājuma iesniedzēju..
3.1.22. Aģentūra nesniedz informāciju par citu personu projektu iesniegumiem.

4. [bookmark: _Toc509476394][bookmark: _Toc227939347][bookmark: _Toc234928931][bookmark: _Toc235013149]PROJEKTU IESNIEGUMU ATLASE UN VĒRTĒŠANA
[bookmark: _Toc227937634][bookmark: _Toc227938082][bookmark: _Toc196836174][bookmark: _Toc227939348][bookmark: _Toc234928932][bookmark: _Toc235013150]Projektu iesniegumu atvēršana
4.1.1. Nākamajā darbdienā pēc iesniegšanas termiņa beigām sekretariāts atver saņemtos projektu iesniegumus un piešķir tiem identifikācijas numurus.
4.1.2. Sekretariāts noraida un nenodod vērtēšanai projektu iesniegumu vērtēšanas komisijai (turpmāk – komisija) pēc termiņa saņemtos projektu iesniegumus un informē projekta iesniedzēju par to.
[bookmark: _Toc196836175][bookmark: _Toc227939349][bookmark: _Toc234928933][bookmark: _Toc235013151]Projektu iesniegumu atlase
4.1.3. Pēc projektu iesniegumu saņemšanas sekretariāts pārbauda, vai attiecībā uz projekta iesniedzēju nav iestājušies gadījumi, kad projekta iesniegumu noraida un tālāk nevērtē.
4.1.4. [bookmark: _Hlk72153479]Sekretariāts projekta iesniegumu noraida un nenodod komisijai vērtēšanai, ja:
4.1.4.1. projekta iesniedzējs vai līdzfinansētājs neatbilst Granta konkursa nolikuma 2.1. un 2.2. apakšpunktā noteiktajam;
4.1.4.2. ir pasludināts projekta iesniedzēja vai līdzfinansētāja maksātnespējas process, ierosināta tiesiskās aizsardzības procesa lieta vai tiek īstenots tiesiskās aizsardzības process, apturēta vai pārtraukta projekta iesniedzēja saimnieciskā darbība, vai izdarīta atzīme Latvijas Republikas Uzņēmumu Reģistrā par projekta iesniedzēja vai līdzfinansētāja likvidācijas uzsākšanu;
4.1.4.3. projekta iesniedzējam vai līdzfinansētājam ir Valsts ieņēmumu dienesta administrēto nodokļu (nodevu) parāds, kas kopsummā pārsniedz 150,00 EUR (viens simts piecdesmit euro 00 centi);
4.1.4.4. projekta iesniedzējs vai līdzfinansētājs vai persona, kura ir projekta iesniedzēja vai līdzfinansētāja valdes vai padomes loceklis vai prokūrists, vai persona, kura ir pilnvarota pārstāvēt projekta iesniedzēju vai līdzfinansētāju ar filiāli saistītās darbībās, ar tādu prokurora priekšrakstu par sodu vai tiesas spriedumu, kas stājies spēkā un kļuvis neapstrīdams un nepārsūdzams, ir atzīta par vainīgu jebkurā no šādiem noziedzīgiem nodarījumiem: kukuļņemšana, kukuļdošana, kukuļa piesavināšanās, starpniecība kukuļošanā, neatļauta piedalīšanās mantiskos darījumos, neatļauta labuma pieņemšana, komerciāla uzpirkšana, prettiesiska labuma pieprasīšana, pieņemšana un došana vai tirgošanās ar ietekmi pret projekta iesniedzēju;
4.1.4.5. [bookmark: _Hlk72153487]attiecībā uz projekta iesniedzēju vai līdzfinansētāju vai personu, kura ir projekta iesniedzēja vai līdzfinansētāja valdes vai padomes loceklis vai prokūrists, vai personu, kura ir pilnvarota pārstāvēt projekta iesniedzēju vai līdzfinansētāju ar filiāli saistītās darbībās, ir noteiktās starptautiskās vai nacionālās sankcijas vai būtiskas finanšu tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas, kuras ietekmē projekta izpildi;
4.1.4.6. projekta iesniedzējam vai līdzfinansētājam pastāv saiknes ar jurisdikcijām, kas nodokļu nolūkos nesadarbojas[footnoteRef:2], atbilstoši Eiropas Komisijas 2020. gada 14. jūlija ieteikumam (ES) 2020/1039 par valsts finansiālā atbalsta piešķiršanu uzņēmumiem Eiropas Savienībā atkarībā no tā, vai nepastāv saiknes ar jurisdikcijām, kas nesadarbojas; [2:  https://data.consilium.europa.eu/doc/document/ST-15429-2017-INIT/en/pdf ] 

4.1.4.7. Aģentūra iepriekš ar projekta iesniedzēju ir izbeigusi līgumu granta saņēmēja pienākumu nepildīšanas dēļ.
4.1.5. Sekretariāts pārbauda, vai projekta iesniegums ir iesniegts  atbilstoši nolikuma prasībām un vai tam ir pievienoti visi nolikuma 3.1. apakšpunktā noteiktie dokumenti. Ja tiek konstatēti trūkumi vai nepieciešami precizējumi, sekretariāts ne vairāk kā vienu reizi rakstiski pieprasa projekta iesniedzējam noteiktā termiņā iesniegt trūkstošo informāciju, dokumentus vai precizējumus.
4.1.6. Ja sekretariāta noteiktajā termiņā projekta iesniedzējs neiesniedz pieprasīto informāciju vai sniegtā informācija ir nepilnīga, projekta iesniegumu noraida un tālāk nevērtē.
4.1.7. Sekretariāts pēc pārbaudes veikšanas sagatavo vērtējamo projektu iesniegumu sarakstu un nodod projektu iesniegumus komisijai.
[bookmark: _Toc196836176][bookmark: _Toc227939350][bookmark: _Toc234928934][bookmark: _Toc235013152]Projektu iesniegumu vērtēšana
4.1.8. Projektu iesniegumu vērtēšanai Aģentūra ar direktora rīkojumu izveido komisiju. Komisijas sastāvu un projektu izvērtēšanas kārtību nosaka nolikuma 8. pielikums “Projektu iesniegumu vērtēšanas komisijas nolikums”.
4.1.9. Komisija 20 (divdesmit) darbdienu laikā izvērtē projektu iesniegumus, sarindo tos pēc iegūto punktu skaita un sagatavo ziņojumu, uz kura pamata Aģentūra pieņem lēmumu par granta piešķiršanu, piešķiršanu ar nosacījumu vai nepiešķiršanu. Grantu piešķir projekta iesniegumam, kas saņēmis lielāko kopējo punktu skaitu.
4.1.10. Ja projektu iesniegumu vērtēšana aizkavējas objektīvu iemeslu dēļ, Aģentūra pagarina vērtēšanas termiņu un informē par to projektu iesniedzējus elektroniski.
4.1.11. Komisija vērtē projektu iesniegumus un katrā kritērijā piešķir noteiktu punktu skaitu atbilstoši nolikuma 6. pielikumam.
4.1.12. Maksimālais punktu skaits ir 21 punkts. Projekta iesniegumu uzskata par atbilstošu vērtēšanas kritērijiem, ja tas ir novērtēts kopsummā vismaz ar 11 punktiem.
4.1.13. Projekta iesniegumu noraida vai grantu nepiešķir, ja:
4.1.13.1. projekta iesniegums neatbilst nolikuma prasībām;
4.1.13.2. pieprasītais granta apmērs ir lielāks par maksimālo granta apmēru;
4.1.13.3. ir objektīvs pamatojums, kāpēc Aģentūra nevar noslēgt līgumu ar projekta iesniedzēju (piemēram, nepārvaramas varas apstākļi, īpaši apstākļi saņēmējvalstī, kas liedz īstenot projektu);
4.1.13.4. projekta iesniedzējs vai persona, kura ir projekta iesniedzēja valdes vai padomes loceklis vai prokūrists, vai persona, kura ir pilnvarota pārstāvēt projekta iesniedzēju ar filiāli saistītās darbībās, vai cita projekta iesniegumā minētā persona ar tādu prokurora priekšrakstu par sodu vai tiesas spriedumu, kas stājies spēkā un kļuvis neapstrīdams un nepārsūdzams, ir atzīta par vainīgu vai juridiskajai personai ir piemērots piespiedu ietekmēšanas līdzeklis par jebkuru no šādiem noziedzīgiem nodarījumiem: kukuļņemšana, kukuļdošana, kukuļa piesavināšanās, starpniecība kukuļošanā, neatļauta piedalīšanās mantiskos darījumos, neatļauta labuma pieņemšana, komerciāla uzpirkšana, prettiesiska labuma pieprasīšana, pieņemšana un došana vai tirgošanās ar ietekmi;
4.1.13.5. attiecībā uz projekta iesniedzēju vai līdzfinansētāju vai personu, kura ir projekta iesniedzēja vai līdzfinansētāja valdes vai padomes loceklis vai prokūrists, vai personu, kura ir pilnvarota pārstāvēt projekta iesniedzēju vai līdzfinansētāju ar filiāli saistītās darbībās, ir noteiktās starptautiskās vai nacionālās sankcijas vai būtiskas finanšu tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas, kuras ietekmē projekta izpildi;
4.1.13.6. kāds no komisijas locekļiem vai ekspertiem ir ieinteresēts konkrēta projekta iesniedzēja izvēlē vai ir saistīts ar kādu no projekta iesniedzējiem un Aģentūrai nav iespējams novērst šo situāciju ar projekta iesniedzēju mazāk ierobežojošiem līdzekļiem.
4.1.14. Ja dati par 4.3.6.4. apakšpunktā minēto izslēgšanas iemeslu nav pieejami Ministru kabineta noteiktajā informācijas sistēmā, projekta iesniedzējs attiecīgo informāciju iesniedz Aģentūrai tās noteiktajā termiņā, bet ārvalstī reģistrēta vai pastāvīgi dzīvojoša persona – vienlaikus ar projekta iesniegumu;
4.1.15. Aģentūra projektu iesniegumus, kas nav atbalstīti finansējuma saņemšanai, glabā 6 (sešus) mēnešus no lēmuma pieņemšanas dienas.
5. [bookmark: _Toc509476395][bookmark: _Toc227939351][bookmark: _Toc234928935][bookmark: _Toc235013153]
PROJEKTU ĪSTENOŠANA
[bookmark: _Toc227937639][bookmark: _Toc227938087][bookmark: _Toc196836178][bookmark: _Toc227939352][bookmark: _Toc234928936][bookmark: _Toc235013154]Projektu apstiprināšana un līguma slēgšana
5.1.1. Aģentūra, balstoties uz komisijas iesniegto ziņojumu, pieņem lēmumu par granta piešķiršanu, piešķiršanu ar nosacījumu vai lēmumu nepiešķirt grantu.
5.1.2. Lēmumu par Grantu konkursa rezultātu paziņo visiem projekta iesniedzējiem, nosūtot vēstuli uz norādīto elektronisko kontaktadresi.
5.1.3. Paziņojumu par Granta konkursa rezultātiem Aģentūras tīmekļvietnē publicē nākamajā darbdienā pēc lēmuma pieņemšanas.
5.1.4. Grantu piešķir tā projekta īstenošanai, kura projekta iesniegums atbilst vērtēšanas kritērijiem (nolikuma 6. pielikums) un kurš vērtēšanā ieguvis lielāko punktu skaitu.
5.1.5. Ja projekta iesniegumā vērtēšanas laikā tiek konstatētas kļūdas vai nepilnības, kas neietekmē vērtēšanas komisijas vērtējumu un kopējais projekta iesniegumam piešķirtais punktu skaits ir pietiekams, lai to atbalstītu, Aģentūra lēmumā par projekta iesnieguma apstiprināšanu var iekļaut nosacījumus, ka grantu piešķirs, ja projekta iesniedzējs Aģentūras noteiktajā termiņā veiks nepieciešamās izmaiņas projekta iesniegumā un iesniegs Aģentūrā precizētu projekta iesniegumu.
5.1.6. Minētie precizējumi var ietvert šādus nosacījumus:
· novērst informācijas pretrunas dažādās projekta iesnieguma sadaļās;
· izslēgt neattiecināmās aktivitātes;
· precizēt projekta īstenošanas laika grafiku;
· novērst aritmētiskās kļūdas projekta budžetā;
· precizēt atsevišķas budžeta pozīcijas atbilstoši noteiktajiem izmaksu ierobežojumiem;
· samazināt izmaksas, kas pārsniedz vidējās tirgus cenas Latvijā vai Ukrainā;
· izslēgt neattiecināmās izmaksas un izmaksas, kas nav nepieciešamas projekta aktivitāšu īstenošanai;
· precizēt projekta budžeta tāmes formu atbilstoši nolikumam pievienotajam paraugam;
· sniegt papildu informāciju, skaidrojumu vai pamatojumu, ja projekta iesniegumā (t.sk. budžeta tāmē) iekļautā informācija ir nepilnīga, neskaidra vai pretrunīga;
· veikt citus labojumus atbilstoši Aģentūras norādījumiem par projekta iesnieguma atbilstību Granta konkursa nolikuma prasībām.
5.1.7. Sekretariāts lēmumu nosūta projekta iesniedzējam elektroniski.
5.1.8. Ja lēmumā par projekta iesnieguma apstiprināšanu ir iekļauti nosacījumi projekta iesnieguma precizēšanai, sekretariāts pēc tam, kad Aģentūras noteiktajā termiņā ir saņemts precizētais projekta iesniegums, izskata tā atbilstību izvirzītajiem nosacījumiem un sniedz Aģentūrai informāciju par nosacījumu izpildi. Ja Aģentūras atzinums par nosacījumu izpildi ir pozitīvs, projekta iesniedzējam tiek piedāvāts slēgt līgumu. Ja Aģentūras atzinums par nosacījumu izpildi ir negatīvs vai projekta iesniedzējs nav nodrošinājis lēmumā ietverto nosacījumu izpildi noteiktajā termiņā, projekta iesniegumu noraida un par to rakstveidā informē projekta iesniedzēju.
5.1.9. Aģentūra projekta iesniedzējam, kura  projekta iesniegums ir apstiprināts, piedāvā slēgt līgumu saskaņā ar nolikuma 7. pielikumā pievienoto līguma projektu. Pēc lēmuma pieņemšanas projekta iesniedzējs un Aģentūra līgumu noslēdz 10 (desmit) darbdienu laikā.
5.1.10. Ja projekta iesniedzējs līgumu neparaksta vai atsakās to slēgt, Aģentūra piedāvā slēgt līgumu nākamajiem augstāk novērtētajiem projekta iesniedzējiem prioritārā kārtībā.
5.1.11. Vienāda punktu skaita gadījumā Aģentūra par izšķirošo kritēriju piedāvājuma izvēlē nosaka pēc lielākā būvniecības projektu skaita ārpus Eiropas Savienības. Ja projektu iesniedzēju būvniecības projektu pieredze ārpus Eiropas Savienības objektos būs vienāda, nākamais izšķirošais kritērijs piedāvājuma izvēlē ir augstākā projekta līgumcena būvniecības objektam ārpus Eiropas Savienības.
5.1.12. Ja projektu iesniedzējiem ar vienādu punktu skaitu nav būvniecības pieredzes ārpus Eiropas Savienības, tad par izšķirošo kritēriju nosaka augstāko projekta līgumcenu būvniecības objektam Eiropas Savienībā (izņemot Latviju), bet, ja neizpildās šis kritērijs, tad pēc augstākās projekta līgumcenas būvniecības objektam Latvijā.
5.1.13. Aģentūra var pagarināt projektu iesniegumu iesniegšanas termiņu, ja Granta konkursā nav saņemts neviens projekta iesniegums vai ja netiek noslēgts līgums ar kādu no projektu iesniedzējiem.
[bookmark: _Toc196836179][bookmark: _Toc227939353][bookmark: _Toc234928937][bookmark: _Toc235013155]Projektu pārskati
5.1.14. Aģentūra uzrauga projekta īstenošanu, veicot projekta pārskatu pārbaudi. Aģentūrai ir tiesības veikt pārbaudi projekta īstenošanas vietās. Pārbaudi uz vietas var veikt, par to iepriekš brīdinot granta saņēmēju ne vēlāk kā 2 (divas) stundas pirms pārbaudes.
5.1.15. Granta saņēmējam 1 (viena) mēneša laikā pēc visu projektā paredzēto aktivitāšu īstenošanas, bet ne vēlāk kā 2027. gada 15. janvārī, jāiesniedz Aģentūrai pārskats par projekta īstenošanu (gala atskaite), kas sastāv no noslēguma ziņojuma (7. pielikuma “Granta līguma projekts” 7. pielikums) un finanšu pārskata kopā ar izdevumus pamatojošiem dokumentiem (7. pielikuma “Granta līguma projekts” 4. pielikums).
5.1.16. Ja projekta īstenošanas termiņš ir pagarināts, granta saņēmējs gala atskaiti iesniedz 1 (viena) mēneša laikā pēc visu projektā paredzēto aktivitāšu īstenošanas.
5.1.17. Projekta pārskatos granta saņēmējs ievēro pareizas grāmatvedības uzskaites principus un nodrošina ar projekta izpildi saistīto norēķinu precīzu un pārbaudāmu dokumentāciju. Granta saņēmējs iesniedz izdevumu attaisnojuma dokumentus, kas ļauj izsekot attiecīgā darījuma un maksājuma secībai un norisei. Projekta pārskati tiek sagatavoti latviešu valodā. Izdevumu attaisnojuma dokumenti tiek iesniegti oriģinālvalodā, kādā tie ir sagatavoti. Pēc Aģentūras pieprasījuma izdevumu attaisnojuma dokumenti jāiesniedz ar tulkojumu latviešu valodā.
5.1.18. Projekta noslēguma ziņojumam pievieno arī projekta aktivitāšu norisi un rezultātus pamatojošo dokumentu kopijas (piemēram, darba vizītes programma/darba kārtība, izstrādātās prezentācijas un informatīvie materiāli, dalībnieku saraksti un parakstu lapas, publicitātes materiāli, dalībnieku aizpildītās projekta vērtējuma anketas u.tml.).
5.1.19. Finanšu pārskatā un tā pielikumos summas norāda euro. Izmaksām, kas projektā radušās citā valūtā, valūtas kurss tiek noteikts izmantojot maksājumu apliecinošā dokumentā norādīto valūtas kursu. Ja tas nav iespējams, granta saņēmējs konvertācijai izmanto valūtas kursu, kas maksājuma apliecinošā dokumenta datumā pieejams Ukrainas Nacionālās bankas mājas lapā (National Bank of Ukraine)[footnoteRef:3]. [3:  https://bank.gov.ua/en/markets/exchangerates] 

5.1.20. Projekta finanšu pārskatiem pievieno visu projekta izdevumus apliecinošo dokumentu elektroniskas kopijas, piemēram, līgumus ar projektā iesaistīto personālu, rēķinus, pavadzīmes, bankas konta izrakstus projekta īstenošanas laikā, maksājuma uzdevumus, rīkojumus par komandējumiem, līgumus, iekāpšanas kartes u.tml.). Nepieciešamības gadījumā Aģentūra ir tiesīga pieprasīt uzrādīt oriģinālus vai iesniegt to apliecinātas kopijas. Dokumenta kopiju var apliecināt projekta iesniedzēja parakstttiesīgā vai pilnvarotā persona.
5.1.21. Granta saņēmēja paraksta tiesīgā vai pienācīgi pilnvarotā persona ar savu parakstu apliecina pārskatā sniegto datu pareizību, un pārskatam pievienoto izdevumus apliecinošo dokumentu kopiju atbilstību oriģināliem.
5.1.22. Projekta pārskatu sagatavo elektroniska dokumenta formā, paraksta ar drošu elektronisko parakstu un laika zīmogu, un nosūta Aģentūras Attīstības sadarbības departamentam uz e-pasta adresi: pasts@cfla.gov.lv, ar norādi “ASD Granta Projekta pārskats”.
5.1.23. Aģentūra, izvērtējot iesniegtos pārskatus, ir tiesīga pieprasīt  papildu informāciju, nosakot iesniegšanas termiņu. Ja pēc iesniegtā pārskata izskatīšanas Aģentūra konstatē, ka granta saņēmējs finansējumu ir izlietojis neatbilstoši Granta konkursa nolikumam, Aģentūra ir tiesīga pieprasīt granta saņēmējam atmaksāt neizlietotos, neatbilstoši vai nepamatoti izlietotos finanšu līdzekļus līgumā noteiktajā kārtībā un termiņā.
5.1.24. Projekta iesniedzējs ir atbildīgs par projekta pārskatā norādīto attiecināmo izmaksu  aritmētisko aprēķinu pareizību. Ja aprēķinā ir aritmētiskas kļūdas, apstiprinātam projekta iesniegumam papildu valsts budžeta finanšu līdzekļi netiek piešķirti.
5.1.25. Ja Aģentūra konstatē, ka projekts netiek vai nav ticis īstenots atbilstoši projekta mērķim un uzdevumiem, Aģentūra ir tiesīga pieprasīt granta saņēmējam atmaksāt visu projektam piešķirto finansējumu.
5.1.26. Projekta īstenotājs nodrošina visas ar projekta īstenošanu saistītās dokumentācijas uzglabāšanu saskaņā ar normatīvajos aktos noteiktajām prasībām un termiņiem, bet ne mazāk kā 5 gadus pēc projekta beigu datuma.


6. [bookmark: _Toc509476396][bookmark: _Toc227939354][bookmark: _Toc234928938][bookmark: _Toc235013156]CITI NOTEIKUMI
6.1. Aģentūra izbeidz Granta konkursu, ja:
6.1.1. visi iesniegtie projekta iesniegumi ir atzīti par neatbilstošiem nolikumā noteiktajām prasībām un ir noraidīti;
6.1.2. ir objektīvs pamatojums (nepārvaramas varas apstākļi, pieejamo finanšu līdzekļu trūkums, specifiski apstākļi saņēmējvalstī, kas liedz īstenot projektu), kāpēc Aģentūra nevar slēgt līgumu ar Granta konkursa uzvarētāju;
6.1.3. visi projekta iesniedzēji, kuriem piedāvāts slēgt līgumu, atsakās to slēgt vai noteiktajā termiņā neiesniedz nepieciešamos dokumentus.
6.2. Projekta iesniedzējs nodrošina projekta publicitāti gan tā īstenošanas laikā, gan pēc īstenošanas, tajā skaitā, izmantojot savu tīmekļvietni,  izsūtot preses relīzes, kā arī izplatot informāciju sociālajos tīklos. Projekta iesniedzējs nodrošina, ka visa publiskotā informācija par projektu ir patiesa, precīza, pārbaudāma un nav maldinoša. Projekta iesniedzējs ir pilnībā atbildīgs par izplatītās informācijas atbilstību faktiskajiem apstākļiem un normatīvo aktu prasībām, kā arī par sekām, kas izriet no nepatiesas vai maldinošas informācijas sniegšanas.
6.3. Aģentūrai ir tiesības pieprasīt no granta saņēmēja informāciju par granta projekta norisi jebkurā tā stadijā. Informācija par granta projektiem tiks izmantota publiskās komunikācijas vajadzībām, tajā skaitā izplatot informāciju Aģentūras sociālo mediju kontos (Facebook, X, Linkedin). Papildus granta projekta atskaites tekstuālam aprakstam Aģentūra komunikācijas vajadzībām var pieprasīt fotogrāfijas un video materiālus par projektu.

PIELIKUMI
1. pielikums “Attiecināmo izmaksu klasifikācija” uz 2 (divām) lapām;
2. pielikums “Projekta iesnieguma veidlapa” uz 8 (astoņām) lapām;
3. pielikums “Projekta budžeta tāmes paraugs” uz 3 (trīs) lapām;
4. Pielikums “Apliecinājums” uz 1 (vienas) lapas;
5. pielikums “Projekta iesniedzēja apliecinājuma paraugs” uz 2 (divām) lapām;
6. pielikums “Projekta iesnieguma atlases prasības un vērtēšanas kritēriji” uz 5 (piecām) lapām;
7. pielikums “Granta līguma projekts” ar pielikumiem uz 14 (četrpadsmit) lapām;
8. pielikums “Projektu iesniegumu vērtēšanas komisijas nolikums” uz 3 (trīs) lapām;
9. pielikums “Objektivitātes un konfidencialitātes apliecinājums” uz 1 (vienas) lapas;
10. pielikums “Projekta iesnieguma vērtēšanas veidlapa” uz 8 (astoņām) lapām.

